Adele, marea câștigătoare Brit Awards 2022.
Considerată "regina incontestabilă a premiilor Brits", Adele a marcat revenirea sa în Marea Britanie cu o seară de succes la ceremonie, oferind o performanță live rară și obținând trei premii. Artista a dedicat premiile fiului său și fostului ei soț. Printre câștigătorii Brit Awards 2022 se află și Olivia Rodrigo, Billie Eilish și Dua Lipa.
Cântăreaţa Adele este marea câştigătoare de la gala Brit Awards 2022. Artista a câştigat trei din cele patru categorii la care a fost nominalizată. Succesul de marți seară îi ridică numărul total de premii Brits la 12 și o face artista solo cu cele mai multe premii din toate timpurile.Gala Brit Awards 2022 a avut loc pe 02 Arena din Londra, marţi seară. Evenimentul, transmis LIVE pe Youtube a fost prezentat de actorul britanic Mo Gilligan. Seara a debutat cu o reprezentație surpriză a cântărețului Ed Sheeran alături de trupa Bring Me The Horizon, relatează Sky News.Adele a câştigat premiul pentru "cel mai bun cântec" ("Easy On Me"), "artistul anului" şi "cel mai bun album" ("30″). La cea de-a patra categorie la care a fost nominalizată, "cel mai bun artist pop/R&B" a fost declarată câştigătoare Dua Lipa. Descris ca fiind "albumul de divorț" al lui Adele, după despărțirea de Simon Konecki, vedeta, vizibil emoționată, a adus un omagiu fiului și fostului ei soț în ultimul ei discurs din această seară, spunând: "Acest album a reprezentat toate călătoriile noastre, nu doar a mea"."Sunt foarte mândră de mine pentru că m-am ținut de cuvânt și am scos un album care a fost despre ceva atât de personal pentru mine, pentru că nu mulți oameni mai fac așa ceva. Fiul meu a fost foarte înțelegător. Atât de înțelegător, bun și răbdător cu mine în ultimii doi ani. Este pentru el.", a mai adăugat artista.Cântecul internaţional al anului a fost desemnat "Good 4 You", interpretat de Olivia Rodrigo. "Cel mai bun artist dance" a fost desemnată Becky Hill. Billie Eilish a fost desemnată "cel mai bun artist internaţional". Little Simz a primit premiul pentru "cel mai bun artist debutant". Duo-ul alcătuit din Bruno Mars şi Anderson Paak a câştigat premiul pentru "cel mai bun grup internaţional", iar premiul pentru compozitorul anului a fost câștigat de Ed Sheeran.